NETFLIX-SARJA
Haengbok-ro on valtatie, jota Gyeonghae-do ja Dongbangin Maa ja Asunto -
suunnittelevat yhdessä vastatakseen suunnitellun Hamunin kaupungin -
kuljetustarpeisiin.
Kokonaisreitti on tässä.
HAENGBOK-RON TIETYÖREITTI
Haengbok-ro näyttää tältä ohittaessaan Sodeok-dongin.
GYEONGHAE-DO, KIYOUNG-SI, SODEOK-DONG
Mitä? -Mitä tämä on?
Odota!
Tuo ei ole Haengbok-ro menossa Sodeok-dongin ohi!
Se kyntää suoraan kaupungin läpi!
Oletko tosissasi?
Yritätkö jakaa naapurustomme kahtia?
Miten voit suunnitella tuollaisen reitin?
Gyeonghae-do oli tästä reitistä samaa mieltä.
Dongbang vain hoitaa liiketoimet heidän puolestaan.
Olen Gyeonghae-don rakennusosaston edustaja.
Meillä on velvollisuus ilmoittaa päätetty reitti asukkaille.
Mutta emme voi muuttaa reittiä tämän selonteon kautta.
Asiantuntijat päättivät tästä reitistä pitkän harkinnan jälkeen.
Minä olen -
Choi Han-su, Sodeok-dongin johtaja!
Miten Gyeonghae-do on kohdellut Sodeok-dongia tähän asti?
Mikä se oli?
Metrolinja kymmenen? -Juuri se!
Heititte kymmeniä Sodeok-dongin asukkaita ulos ja kuoppasitte koko kaupungin -
rakentaaksenne metrolinja kymmenen!
Ja mitä Soul on tehnyt Sodeok-dongille?
Kerro minulle.
Kerro! -Se jätteenpolttolaitos!
Aivan, se jätteenpolttolaitos.
Se ei ole edes meidän jätteillemme.
Sodeok-dongiin rakennettiin jätteenpolttolaitos Soulin jätteille!
Vaikka kuinka vastustimme sitä,
Soul eikä Gyeonghae-do eivät räpäyttäneet silmääkään.
Miten se liittyy tähän?
Puhumme nyt Haengbok-rosta.
Me puhumme nyt Sodeok-dongista!
Metron rakennus valmistui juuri,
ja jätteenpolttolaitos juuri ennen sitä.
Mutta nyt taas!
Mikä se oli?
Haengbok-ro!
Kyllä! Pyydättekö nyt, että annamme teidän käyttää taas maitamme?
Riittää jo!
Onko selvä?
Sodeok-dongin asukkaat ovat saaneet tarpeekseen!
HAENGBOK-RON TIENRAKENNUSREITTI
TAPAUS 7 SODEOK-DONGIN TARINA I
Se, että he päättävät tällaisen reitin, tarkoittaa, että he haluavat meidät pois.
Kuvittele autoja menossa pitkin Haengbok-rota joka päivä.
Asukkaat peittyvät meluun, pakokaasuihin ja pölyyn.
Kun puhumme tästä, Gyeonghae-do ja Dongbang sanovat, että…
Mikä se oli?
Äänieristetty muuri. -Niin.
Että sen ratkaisee äänieristetty muuri.
Mutta jos sen pystyttää, se on kuin saisimme…
Mikä se on?
Äänieristetty muuri? -Ei.
Hei. -Tukimuuri.
Aivan. Se on kuin uusi tukimuuri.
Se halkaisee kaupungin kahtia ja eristää molemmat puolet.
Oletko puhunut Gyeonghae-dolle tai Dongbangille korvauksista?
Kuten taloudellisesta korvauksesta mainitsemistasi vaikeuksista.
Älä viitsi.
He eivät maksaneet kunnolla edes niille, joiden maat pakkolunastettiin.
Luuletko, että he maksaisivat niille, jotka jäivät jälkeen?
Eivätkö he maksaneet korvausta kunnolla?
Sodeok-dong on vihreän vyön aluetta.
Maan arvioitu hinta on siis paljon pienempi.
Sen takia, kun metrolinja kymmenen rakennettiin,
pakkolunastetun maan omistajat kärsivät taloudellisesti.
Monet menettivät talonsa,
mutta eivät saaneet edes kymmentä miljoonaa wonia korvausta.
Minne joku Sodeok-dongissa koko ikänsä asunut -
voisi mennä rahojen kanssa, jotka eivät riitä edes vuokravakuuteen Soulissa?
Olemme tehneet kaikkemme.
Olemme luoneet asukkaiden vastatoimikunnan ja jättäneet vetoomuksia,
tehneet satoja valituspuheluita -
ja jopa protestoineet maakuntaviraston edessä.
Mutta ei mitään.
Gyeonghae-dolla ei ole aikomustakaan kuunnella meitä!
Joten jäljellä on vain…
Mikä se on?
Oikeudenkäynti.
Se on oikeudenkäynti. Mutta se juttu…
Oikeusjuttu?
Siviilikanne Haengbok-ron tievyöhykepäätöksen perumisesta?
Hyvänen aika.
Aivan. Harkitsemme sen tekemistä.
Kyllä. Ymmärrämme toiveenne.
Mutta emme ole tierakentamisen asiantuntijoita,
joten tarvitsemme aikaa Haengbok-ron tutkimiseen.
Voimmeko tutkia asiaa ennen kuin päätämme, otammeko jutun vastaan?
Totta kai.
Mutta päättäkää nopeasti.
Suunnitellussa kaupungissa alettiin rakentaa jokin aika sitten, joten…
Mikä se on?
Lapio? -Hydraulinen kaivinkone?
Kaivuri.
Kyllä.
Ei kulu kauaa ennen kuin kaivuri saapuu kyläämme.
Kyllä, hyvä on. Otamme yhteyttä.
Jopas.
Kiitos.
Hyvä on.
Näkemiin.
Mitä mieltä olet?
Miksi he suunnittelivat tällaisen reitin?
Täytyi olla olemassa kiertoteitäkin.
Luultavasti kustannusten takia.
Suoraan läpi kulkeminen on lyhyempi tie rakennettavaksi.
Jos päätös tehtiin vain kustannusten takia, voisimme vedota -
hallintolain suhteellisuusperiaatteen rikkomiseen.
Hallintoviraston on valittava menetelmä,
jossa toisen osapuolen oikeuksia rikotaan vähiten.
Mutta vaikka Gyeonghae-dolla oli vaihtoehtoinen tie,
he eivät valinneet sitä kulujen takia.
He rikkoivat -
suhteellisuusperiaatteen tapaa minimoida vahingot.
Jos laskemme asukkaille koituvat vahingot sosiaalisiksi kustannuksiksi,
eikö se olisi enemmän kuin Haengbok-ron rakentamisen hyödyt?
Sitten suunnitellussa reitissä on eturistiriita.
"Se rikkoo suhteellisuusperiaatetta."
"On olemassa eturistiriita."
Nuo ovat kaikki hyviä huomioita.
Mutta oikeuslaitos ei yleensä halua -
päättää toimeenpanovallan toimista.
Etenkään tällaisissa teknisissä jutuissa.
Tuomarilla on liikaa paineita -
tehdä päätös alasta, jota hän ei tunne hyvin.
Ehkä se johtuu siitä, mitä sanoit,
mutta moni asukas ei ole voittanut vastaavia oikeudenkäyntejä.
Minäkään en ole kuullut sellaisesta jutusta.
Käy ensin asiantuntijoiden luona kysymässä mielipiteitä.
Onko tämä suunniteltu reitti paras, vai onko muita vaihtoehtoja.
Meidän on tiedettävä se -
ennen kuin päätämme, otammeko jutun vai emme.
Korealaiset rakennusinsinöörit ovat yksinkertaisia.
He eivät välittäneet maan muodosta, vaan piirsivät suoran linjan.
Euroopassa -
tie lentokentältä pääkaupunkiin nähdään maisemareittinä.
Joten sitä ei rakenneta suoraan näin.
He ottavat kaiken irti maan luonnollisista kaarista -
ja tekevät siitä juuri tarpeeksi mutkittelevan.
He saavat ihmiset nauttimaan reitistään rauhassa -
luoden tien avulla idyllisen tunnelman -
ja edistäen maan imagoa.
Tämä on naurettavaa.
Tämä suunniteltu reitti ei ole hassumpi rakennustekniikan näkökulmasta.
Tunnen tämän alueen hyvin.
Pyydän opiskelijoitani suunnittelemaan kaupunkeja tämän alueen mukaan.
Kuulin ensi kertaa,
että tänne rakennetaan tietä vuonna 2016.
Siitä on jo kuusi vuotta.
Mitä jos Haengbok-ro on suunniteltu kiertämään Sodeok-dong -
eikä kulkemaan sen läpi?
Sen kiertämiseksi -
tie on tehtävä Pyeonghwa-ron viereen, joka on Sodeok-dongin alla oleva valtatie.
Tai tämän yläpuolelle,
metrolinja kymmenen viereen.
Mutta Pyeonghwa-ron lähelle rakennus vaatisi paljon tunnelien rakentamista,
ja risteyksen rakennus olisi vaikeaa.
Se olisi parempi tehdä metrolinja kymmenen viereen,
mutta tämä on puolustusministeriön maata.
Joten se olisi vaikeaa.
Jos ala- tai yläpuolelta meno on vaikeaa, on toinenkin keino.
Viedä se maan alle.
Niitä kutsutaan maanalaisiksi teiksi.
Eikö se maksaisi vielä enemmän?
Ei oikeastaan.
Alueilla, joilla maa on kallista, maanalaisten teiden rakentaminen -
maksaa paljon vähemmän kuin maanpinnalle rakentaminen.
Jos tien rakentaa maan alle, maan pintaa voi yhä käyttää.
Jos otamme huomioon maan käyttöarvon,
se voi korvata lisämaksuja, joita sen muuttaminen maanalaiseksi toisi.
Jos kuluissa ei ole suurta eroa,
mikseivät Gyeonghae-do tai Dongbang harkitse maanalaisia teitä?
Koska kaikki -
teitä rakentavat opiskelevat rakennustekniikkaa.
Ja rakennustekniikka koskee vain maan pintaa.
Maanalainen työ on arkkitehtoninen konsepti.
Se voi olla yksinkertaista, mutta se on silti tilaa.
Se ei ole totta.
Ajattele objektiivisesti.
Onko Sodeok-dongin maa tarpeeksi suojelun arvoinen -
maanalaisen tien rakentamiseen?
Vastaus on ei.
Sodeok-dong voi olla Soulin esikaupunki, mutta sillä on myös sotilastarkoitus.
Kaavan purku tuskin onnistuu.
On lähes mahdotonta, että siitä tulisi suunniteltu kaupunki.
Tarkoitatko siis,
ettei meidän pitäisi nostaa kannetta?
Saamiemme tietojen perusteella -
olisi vaikea väittää,
että suunnitelmalle olisi parempaa vaihtoehtoa.
Silloin voittomahdollisuudet ovat hyvin pienet.
Hallinnollinen käräjöinti kestää vähintään kolme kuukautta -
tai jopa puolitoista vuotta.
Pelkäämme, että oikeusjuttuun, jolla on -
pieni voittomahdollisuus, menee liikaa aikaa ja energiaa.
En halunnut puhua tästä.
Mutta olen melko varakas.
Mitä?
Hän on varakas mies.
Hänen perheensä on asunut Sodeok-dongissa sukupolvia,
ja maa, jonka hän peri esi-isiltään,
ei ole vain Sodeok-dongissa, vaan kaikkialla Kiyoungissa.
Et voi kulkea Kiyoungin läpi… -Jukra, lopeta.
Astumatta hänen mailleen.
Aivan.
Tämä siviilikanne…
Mitä nyt?
Tiedäthän sen sanonnan.
Munia…
Älä laita kaikkia munia samaan koriin?
Ei, vaan…
Heittää kalliota munalla.
Aivan.
Tiedän, että tämä on kuin yrittäisi heittää kalliota munalla.
Mutta me teemme sen.
Vaikka häviäisimme ja vaikka olisin yksin.
Maksan niin paljon provisiota kuin haluat.
Voisitko siis seistä munan kanssa?
No…
Mitä jos veisimme tämän Sodeok-dongiin?
Anteeksi? -Tarkoitan…
Miten voit päättää,
otatko jutun vierailematta Sodeok-dongissa?
Ei. Näyttämäsi materiaalit riittävät.
Tekemistä on paljon ja aikaa vähän.
Sodeok-dong on lähellä. Sinne on vain tunnin ajomatka.
Kyllä, vaikka torjuisitte meidät, tehkää se Sodeok-dongissa. Onko selvä?
Ei, meillä on jotain tämän jälkeen,
joten meidän pitäisi… -Asianajaja Jung, mennään.
Äkkiä.
Mennään. -Mutta…
Asianajaja Jung.
Tässä ei mene kauan.
Tässä.
Hei. -Hei.
Tätä tietä. -Kiitos.
Hei. -Hei.
Onko asianajaja Jung tulossa? -Kyllä, hän tulee pian.
Meidän on odotettava vielä yhtä. -Selvä.
He ovat hyvännäköinen pari.
Luuletko, ettei Jun-ho pidä asianajaja Choista?
Haluaisitko vaihtaa paikkaa kanssani?
Hyvännäköisen parin pitäisi istua vierekkäin.
Anteeksi?
Mitä?
Opit nopeasti, asianajaja Woo.
Niin opit.
Näetkö nuo punaiset liput?
Dongbang lähetti ihmisiä pystyttämään niitä.
He merkitsevät rakennusreitin etukäteen.
Tästä eteenpäin olemme Sodeok-dongissa.
Noustaanko kyydistä ja kävellään hetki?
Toki.
Tämä kaupunki on niin kaunis.
Kaupunki on kaunis,
mutta täällä asuvat ovat vielä parempia.
Katso.
Tuolla on Sodeok-dongin Kim Jang-hoon.
Hei!
Miksi hän on Sodeok-dongin Kim Jang-hoon?
Se on hänen lempinimensä. Hän on lahjoitusenkeli.
Hän lahjoittaa joka vuosi kasvattamansa riisin kaupungintalolle.
Kiyoungin vähäosaisemmille.
Mennäänkö? -Kyllä.
Aivan.
Heung-min.
Onko se Son Heung-min tällä kertaa? -Kyllä.
Sodeok-dongin Son Heung-min.
Se juttu Kiyoungissa…
Mikä sen nimi olikaan?
Urheilukilpailu? -Niin.
Urheilukisoissa me aina voitamme -
tai tulemme toiseksi tapahtuissa kuten köydenvedossa.
Outoa kyllä, aina kun pelaamme jalkapalloa, meidät karsitaan alkuerissä.
Emme vain onnistuneet.
Joten perustimme jalkapallojoukkueen ja harjoittelimme yötä päivää.
Ja viime vuonna me…
Mikä se oli?
Voititte? -Emme, mutta melkein.
Pääsimme semifinaaliin. -Kyllä.
Ja meidät sinne johdattanut on Heung-min.
Siinä hän on. -Kyllä.
Jalkapalloa! -Hei.
Haluatko nimikirjoituksen?
En, senkin hölmö. -Mitä?
Olette tervehtineet, palatkaa nyt sisälle.
Hyvä on.
Hyvänen aika.
Mennään.
Tätä tietä.
Hän on hyvin ketterä.
Sodeok-dong on täynnä persoonallisuuksia.
On Kim Jang-hoon ja Son Heung-min.
Hei. -Hei.
Menettekö kentälle? -Kyllä.
Sodeok-dongin Teresa asuu tässä talossa.
Tulkaa tänne.
Äiti Teresa?
Kyllä, naisyhdistyksen puheenjohtaja Teresa.
Vai niin. -Hei.
Teresa.
Hyvänen aika.
Olette varmaan ne asianajajat.
Kiitos, että tulitte.
Sodeok-dongissa ei ole julkista kylpylää.
Siksi naisyhdistyksen puheenjohtaja Teresa -
vie kaikki kylänvanhimmat naapuriin kerran kuussa.
Hän pesee heidän selkänsä ja vie heidät sen jälkeen seolleongtangiin.
Jukra.
Teemme sen kaupungin jäsenmaksuilla.
Ei ole helppoa nähdä vaivaa sen eteen joka kuukausi.
Se on mahdollista vain, koska olet Teresa.
Jopas, ei se ole iso juttu!
Kaikki te asianajajat,
pitäkää hyvää huolta Sodeok-dongista.
Pyydän.
Pitäkää meistä hyvää huolta.
Pyydän.
Onko teilläkin kahdella siis lempinimet?
Totta kai.
Minä olen…
"Mitä Oli Sodeok-dongissa?" -Ei.
Sodeok-dongin Lee Kun-hee. -Anteeksi?
Sanoinhan, että olen melko varakas.
Entä sinä, puheenjohtaja?
Olen Sodeok-dongin Jang Dong-gun.
Mitä?
Miksi olet niin yllättynyt?
Tämä on komea, ja hänellä on vahvat kasvonpiirteet.
Aina kun Sodeok-dongin sinkkunaiset kulkevat hänen talonsa ohi,
mitä se oli?
He suoristavat vaatteensa.
Jestas!
Sodeok-dongissa ei ole naimattomia naisia, jotka tekisivät niin.
Asukkaiden keski-ikä on 65.
Vai niin.
Siksi et ole voinut mennä naimisiin koko tänä aikana.
Selvä. Tämä taitaa riittää asukkaiden näkemiseen.
Mennäänkö katsomaan kaupunkinäkymää?
Kävellään mäen päällä olevalle tuomipuulle.
Tämä on Sodeok-dongin luonnonmonumentti.
Onko se nimetty oikeaksi luonnonmuistomerkiksi?
Ei. Se on vain Sodeok-dongin luonnonmuistomerkki.
Kuten Sodeok-dongin Jang Dong-gun.
Aivan.
Milloin se oli? Oliko se 2016?
Kysyimme varmuuden vuoksi maakuntavirastolta.
Mutta asiantuntijat tarkistivat ja sanoivat, ettei se riitä määritettäväksi.
Ettei se riitä luonnonmuistomerkiksi.
Se on niin majesteettinen.
Luulin, että se olisi edes suojeltu puu.
Sääli. -Mitä sitten, jos sillä ei ole titteliä?
Sodeok-dongissa ei ole ketään, joka ei olisi kiivennyt siihen lapsena,
pitänyt sen alla juhliakseen jotain -
tai rukoillut sen edessä epätoivoissaan.
Sillä ei ole virallista titteliä, mutta se pitää kaupungin turvallisena.
Mikä sen nimi on?
Tuomipuu?
Vartiopuu.
No, kun Haengbok-ro on rakennettu, sekin puu kaadetaan.
No niin, mennään.
Kiipeämme mäkeä ylös. Vielä vähän.
Asianajaja Woo!
Oletko kunnossa? -Kyllä.
Hetki vain. Jopas.
Takkisi repesi.
Aivan.
Laita tämä päälle toistaiseksi.
Ei se mitään.
Olet nyt töissä, eikä tuon pitäminen päällä olisi oikein.
Tule. Istu tähän. Tätä tietä.
Hyvänen aika, hyvin tehty.
Ole varovainen.
Olet varmasti hengästynyt noustuasi kukkulalle.
Ota kuppi sikhyeä viilentyäksesi. -Teen niin.
Teresa teki tämän meille.
Tässä. -Sen pitäisi olla todella hyvää.
Kuka hän muuten on?
Aivan, Eugene Park Sodeok-dongista.
Tein erikoispyynnön ja pyysin häntä -
soittamaan viulua tänään, koska olette käymässä.
Hän on Sodeok-dongin paras lahjakkuus.
Odota, missä se on?
Gyeonghae-don maakuntavirasto. -Aivan!
Hän on siellä töissä.
No niin.
Katsokaa tuonne.
Mietin tarkkaan, miten näyttäisin teille Sodeok-dongin arvon.
Totuus on,
että jos katsoo vain lukuja,
Sodeok-dongilla ei ole paljon näytettävää.
Asukkaita ei ole paljon, ja maan hinta on halpa.
Mutta jos tulette katsomaan itse, se ei ole sitä.
Se on upea naapurusto, jossa Kim Jang-hoon,
Son Heung-min,
Teresa ja Eugene Park asuvat.
Vaikka se ei ritä suojelluksi puuksi,
eikö tämä tuomipuu olekin mahtava?
Se ei ole naapurusto,
joka voi tulla puretuksi -
ja kadota noin vain.
Meidän on tiedettävä kaikki Haengbok-rosta.
Rakentamisen suunnitteluhetkestä siihen,
kun se tien alue päätettiin.
Järjestäkää se aikajärjestykseen ja käykää materiaalit läpi.
Käykää kaikki läpi, mukaan lukien säännökset ja ennakkotapaukset.
Selvä. -Selvä.
Jun-ho sanoi laittaneensa aineiston toimistooni, joten jakakaa ne sen mukaan.
Käytte sen varmasti nopeasti läpi, koska se ovat ne kome…
Ovatko nämä kaikki materiaaleja Haengbok-rosta?
En usko, että pääsemme sen läpi nopeasti.
Emme pääse sen läpi nopeasti.
Niin, no…
Te pystytte tähän!
Vau.
Oletko syönyt? Olet varmasti väsynyt.
Eiväthän nuo ole lisämateriaaleja?
Älä vain sano, että luettavaa on lisää.
Olen pahoillani. Ne ovat lisämateriaalia.
Nämä ovat Gyeonghae-dolle -
asukkaiden lähettämät valitukset.
Ja nämä ovat Gyeonghae-don vastaukset.
Jatkakaa hyvää työtä. -Kiitos.
Etkö tiedä vai teeskenteletkö, ettet tiedä?
Mitä?
Näkemäni perusteella Jun-ho taitaa pitää sinusta.
Aivan.
Enpä usko. Kysyin häneltä.
Kysyitkö häneltä?
Mitä kysyit häneltä?
Lee Jun-ho pitää Woo Young-woosta.
Onko se totta?
Pahus.
Sinä kuulustelit häntä.
Mitä Jun-ho sanoi?
Tuo on -
liian vaikea kysymys -
johtaja Hwang Du-yongin vastattavaksi.
Jun-ho vältteli aiheesta puhumista suoraan.
Onko sinulla oikeudenkäynti kesken? Onko rakkaus oikeudenkäynti?
Miten niin hän vältteli puhumista?
Hän vaihtoi aihetta antamatta selkeää vastausta.
Totta kai!
"Lee Jun-ho pitää Woo Young-woosta. Onko se totta?"
Jos kysyt häneltä niin, odotatko hänen sanovan:
"Kyllä, se on kiistatta totta"?
Jopa minä välttäisin siitä puhumista.
Entä sinä?
Pidätkö sinä Jun-hosta?
Se ei ole helppoa.
Minunlaisestani ei ole helppo pitää.
Mitä?
Tiedän sen verran.
Olet hyvännäköinen nainen,
mutta olen autistinen.
Sinä…
Sinä et saisi sanoa tuollaisia heikkomielisiä asioita!
Miten niin se ei ole helppoa?
Haluat siis -
tietää,
pitääkö Woo Young-woo Lee Jun-hosta? -Kyllä.
Sinun pitäisi kysyä joltakulta, joka tietää jotain seurustelusta.
Mitä hän tietää?
Minä olen Ganghwa-don femme fatale.
Olen toiseksi tappavin asia hwamunseok-mattojen jälkeen.
Keskity. -Selvä.
Hyvä on.
Kuvittele Lee Jun-ho nyt.
Miltä sinusta tuntuu? -Selvä.
Yksi, kaksi, kolme.
Yy, kaa, koo. -Yksi, kaksi, kolme.
Yksi, kaksi. Nyt. -Kolme.
Yksi, kaksi.
Jun-ho -
on kiltti.
Työskentelet juuri nyt, eikä tuon pukeminen olisi oikein.
Hänellä on lämmin sydän.
Entä kun olet hänen kanssaan? Jännittääkö sinua?
Hakkaako sydämesi hulluna?
Haluan kaltaisesi asianajajan -
puolelleni.
Oli eräs aika, jolloin niin kävi.
Hitsi!
Sinä punastut!
Hei, pidät hänestä todella!
Hei.
Jos et ole varma, mikset yritä koskettaa häntä?
Mitä?
Mittaa sykkeesi, jotta näet, miten nopeasti se lyö, kun kosketat häntä.
Jos syke on vain 150 minuutissa, olet vain kiinnostunut.
Mutta jos sydämesi hakkaa hullun lailla ja tuntuu kuin se räjähtäisl,
koska se jyskyttää niin kovaa, pidät hänestä todella.
Hei!
Mikä sinua vaivaa?
Kuuletko, mitä sanot? Se on rikos.
Mitä?
Aivan.
Toisiin ei saa koskea ilman lupaa.
Pyydä sitten häneltä lupaa.
Mitä?
Kohtaamme Taesanin lapset ensi kertaa.
Lapset? Mistä lähtien he ovat olleet sinulle lapsia?
Kävin oikeustieteellistä yhden heistä kanssa,
eli hän on aloittelija.
Eikä toinenkaan heistä vaikuta vanhalta.
Totta.
Vain he kaksi ilman vanhempaa asianajajaa?
Hei. Hyvää iltapäivää.
Eikö tuo ole asianajaja Tae Su-mi?
Miksi kuningas on täällä itse? -Kuningas?
Onko hän kuningas?
Viime aikoihin asti hän oli Taesanin toimitusjohtaja.
Kuulin, että hän erosi ja toimii nyt asianajajana.
Näyttää siltä, että hän ilmestyy oikeuteen henkilökohtaisesti.
Aivan.
Hän lienee ehdolla oikeusministeriksi. Eikö hän ole kiireinen?
Lopettakaa juoruilu ja keskitytään tapaukseen. Mennään.
Suunniteltu reitti Haengbok-roon, jonka syytetty suunnitteli,
läpäisee Sodeok-dongin, kantajan asuinpaikan, jakaen sen kahtia.
Katsokaa tätä vaihtoehtoista reittiä.
Haengbok-ro voi kiertää Sodeok-dongista etelään -
tai pohjoiseen,
tai se voidaan rakentaa maan alle.
Vaihtoehtoja on paljon,
mutta vastaaja aliarvioi kantajien oikeudet -
ja yliarvioi tien rakentamisen hyödyt,
ja teki päätöksen, jossa on eturistiriita.
Siinä kaikki.
KANTAJA
Vastaaja, onko kantajan väite totta?
Ettekö käyneet läpi vaihtoehtoisia reittejä?
Kävimme ne perusteellisesti läpi.
Näytän henkilökohtaisesti,
miksi kantajien esittämät kolme reittiä eivät -
voi olla hyviä vaihtoehtoja.
Pyydän anteeksi.
Sain teidät ja apulaistuomarit esiintymään -
kysymättä lupaanne etukäteen.
Olemmeko tuossa me?
Nuo kolme hahmoa, jotka nyökyttelevät kaavuissa?
Kyllä.
Tänään on hyvin kaunis sää.
Koska en voi viedä teitä salin ulkopuolelle,
menisimmekö käymään Haengbok-rossa näin?
Ensin ajamme kantajan vaatimuksen ensimmäistä reittiä.
AJA
Jos Haengbok-ro rakennetaan etelään Pyeonghwa-ron viereen,
tien pitäisi jatkua vielä viisi kilometriä.
Se ei ole ainoa ongelma.
Pyeonghwa-ron lähellä on jätteenpolttolaitos.
Sitä on mahdotonta siirtää. Mitä sitten teemme?
On rakennettava tunneleita ja kohotettuja teitä.
Puhumattakaan siitä, että sen yhdistäminen Souliin vaatisi jyrkkää kaarta.
Lisärakentaminen maksaisi yli 300 miljardia wonia,
mutta se olisi viisi kilometriä pidempi.
Lisäksi tie on kuoppainen kuin vuoristorata,
mikä johtaa lukemattomiin onnettomuuksiin.
Entä sitten se toinen reitti?
AJA
Jos rakentaisimme Haengbok-ron pohjoiseen metrolinja kymmenen viereen,
meidän pitäisi ohittaa puolustusministeriön omistama maa.
Mutta he eivät suostuisi, ja se johtaisi tähän.
Myöskään kantajat eivät suostu.
Puolustusministeriön toive olla luovuttamatta latojaan on tärkeä,
mutta sivuutatte Sodeok-dongin asukkaiden toiveet.
Herra tuomari.
Hamunin suunniteltu kaupunki aloittaa muuttoprosessin ensi kesäkuussa.
Jos kanne viivästyttää Haengbok-ron valmistumista,
Soul ja Gyeonghae-do kohtaavat pahimmat mahdolliset liikennetilanteet.
Muut Haengbok-ron reitille kuuluvat kaupungit ymmärsivät tämän -
ja luopuivat mielellään maastaan.
Mutta -
Sodeok-dong, jolla on Gyeonghae-don pienin asukasluku,
on poikkeuksellisen yhteistyöhaluton ja puhuu jopa maanalaisista teistä.
Tämä on selvästi alueellista egoilua, ja…
Mitä tarkoitat alueellisella egoilulla?
Miten voit tuomita toiveemme noin?
Muiden naapurustojen on täytynyt saada riittävä korvaus yhteistyöstä.
Heidän tilanteensa on erilainen kuin Sodeok-dongissa.
Aivan.
Vai niin.
Aiotteko nostaa kanteen saadaksenne lisää korvauksia?
Sinä… -Veronmaksajien rahoja voidaan tuhlata -
miljardeja, ja liikenneruuhkat koko alueella ovat hyväksyttäviä,
kunhan sinulle maksetaan enemmän?
Estelet tätä, vaikka joutuisit tekemään kanteen.
Eikö se juuri ole alueellisen egoismin määritelmä?
Ei se niin ole. -Tarkoitan…
Istu, kaikki on hyvin.
Herra tuomari.
Haengbok-ron rakentaminen on jo käynnissä.
Tavoite on saada se valmiiksi vuoden loppuun mennessä.
Jos päätös perutaan nyt, on selvää,
että kymmeniä miljardeja woneja menee hukkaan.
Siinä kaikki.
Odota…
Sisään.
Hei, Young-woo. Syö vähän leipää.
Naapurustossa on uusi leipomo…
SUURI TOIMITUSJOHTAJA-ASIANAJAJA TAE SU-MI
ASIANAJAJA TAE SU-MI
Mitä sinä teet?
Tunnetko asianajaja Tae Su-min?
Hän oli lakitoimisto Taesanin toimitusjohtaja, kunnes erosi hiljattain.
Hän on Taesanin perustajan tytär, nai Gangcheon-konsernin puheenjohtajan,
ja hänellä on yksi poika… -Miksi -
tutkit Tae Su-mia?
Aivan.
Hän on vastapuolen asianajaja jutussa, jota hoidan nyt.
Mitä?
Näin hänen puolustavan itseään,
ja vaikka hän on vastapuolella, hän oli mahtava.
Halusin olla kuin hän.
Selvä. Tule tänne.
Odota. -Seis!
Odota! -Seis!
Odota! -Mitä sinä teet?
Lopettakaa! -Lopettakaa!
Mitä te teette?
Kuka antoi luvan jatkaa rakentamista?
Mitä?
Mitä tarkoitat?
Tämä on hallituksen järjestämä tietyömaa.
Katso.
Olemme keskellä oikeusjuttua rakentamisen lopettamiseksi!
Mikä se on? Rakentamisen lopettamiseksi… -Toimintakielto.
Aivan, haimme toimintakieltoa!
Mitä? -Puhu sitten tuomarille.
Miksi teet tämän täällä? -Tämä on ärsyttävää.
Otatko vastuun, jos emme saa palkkaa,
koska emme saa sitä ajoissa valmiiksi?
Mitä tarkoitat?
Puhun rakentamisen jatkamisesta.
Nostakaa se! -Nostakaa se!
Nostakaa se! -Senkin retku.
Hyvänen aika. -Hei! Senkin ääliöt!
Mitä te teette? -Liikettä!
Päästä irti!
Odota.
Siirry.
Asianajaja Jung.
Milloin toimintakielto astuu voimaan?
Rakennustyöntekijät tulivat kaupungin sisäänkäynnille -
ja kaivavat maata.
Täällä on täysi sotku käynnissä.
Päätöstä toimintakiellosta ei ole vielä tehty,
joten rakentamista ei voi keskeyttää juuri nyt.
Pyydän oikeutta nopeuttamaan päätöstä.
Hyvä on.
Koskiko se Haengbok-roa?
Näyttää siltä, että rakentaminen on aloitettu Sodeok-dongin lähellä.
Voiko päätös toimintakiellosta kestää näin kauan?
Eihän oikeus ole voinut unohtaa sitä?
He eivät ole voineet unohtaa.
Luulen, että he pitävät sen ja hylkäävät sen alkuperäisen luonnoksen kanssa.
Se tarkoittaa, että tuomarin on -
lähes mahdotonta tehdä päätös kantajan hyväksi.
Tuomareilla on varmasti kovat paineet.
Se, onko Haengbok-ro olemassa vai ei, toisi -
suuria eroja suunnitellun Hamunin kaupungin maan arvoon.
Jos he kumoavat sen holtittomasti, heistä voi tulla kansan vihollisia.
Siksi meidän on löydettävä laittomuuden syy.
Oikeus voi estää hallituksen teot vain silloin,
kun he päättävät, että työ on laitonta.
Löysin yhden. Laittomuuden syyn.
Niinkö?
Mikä se on?
He rikkoivat strategisten ympäristövaikutusten arviointiprosessia.
Niinkö?
Näin, että he tekivät arvioinnin.
Niin tekivät, mutta kyse on vain ajankohdasta.
Ympäristövaikutusten arviointilain mukaan -
strateginen ympäristövaikutusten arviointi on tehtävä,
kun laaditaan ympäristöön vaikuttavaa suunnitelmaa.
Mutta Haengbok-ron tapauksessa -
teiden suunnittelusuunnitelma laadittiin vuonna 2017,
mutta strategisten ympäristövaikutusten arviointi tehtiin vuonna 2019.
Niinkö?
Sitten Gyeonghae-do teki virheen. Hyvin tehty. Aloitetaan tällä.
Eikö meidän pitäisi panostaa enemmän esittelymateriaaleihimme?
Ehkä ei Taesanin 3D-pelinäyttöön,
vaan johonkin näyttävään.
Miten näyttäisimme,
että strategiset ympäristövaikutukset tehtiin myöhään?
Kuulin, että on yrityksiä, jotka luovat esittelymateriaaleja.
Otanko heihin yhteyttä ja kysyn?
Miksemme menisi toiseen suuntaan?
Mitä enemmän Gyeonghae-do yrittää voittaa tuomarit -
puolelleen suuren lakifirman ja näyttävien materiaalien avulla,
eikö meidän pitäisi asettaa sitä enemmän Sodeok-dongin asukkaiden -
vilpittömyys etusijalle ja lähestyä suoremmin?
Mekin olemme iso lakifirma,
mutta käytämme inhimillisempää lähestymistapaa kuin Taesan.
Tunneperäistä strategiaa.
No -
entä jos anomme varmennusta paikan päällä Sodeok-dongissa?
Varmennusta paikan päällä? -Niin.
Emme halunneet ottaa tapausta ensin.
Mutta päätimme hyväksyä sen vierailtuamme Sodeok-dongissa.
Hyvä on. Meillä ei ole syytä tehdä varmennusta paikan päällä,
mutta mietitään asiaa.
Hyvää työtä. Pärjäsit hyvin, asianajaja Woo.
Gwang-ho.
Olen pahoillani. Oletko odottanut kauan?
Oliko matka pitkä?
Mitä?
Mitä tapahtuu?
Se tapaus -
jota Young-woo hoitaa.
Tiedätkö, että vastapuolen asianajaja on Tae Su-mi?
Niinkö?
Tiesit tämän alusta asti, etkö vain?
Tiesin mitä? -Se oli outoa.
Että toimitusjohtaja tuli kotikäynnille antaakseen toisen tilaisuuden -
aloittelevalle asianajajalle, kun hänet jo hylättiin.
Vierailinko vain Hanbadan toimitusjohtajana?
Tulin myös tapaamaan sinua.
Seon-young.
Jos todella pidät minua ystävänäsi,
ole rehellinen.
Annoitko Young-woolle töitä täältä -
Tae Su-min takia?
Kun kerran sanot tämän kaiken,
sen täytyy tarkoittaa, että se huhu sinusta ja Tae Su-mista on totta.
Kyllä.
Sallin sen kerran.
Sallit mitä?
Annan sinun käyttää tytärtäni päästäksesi Tae Su-min luo, vain kerran.
Vastapalveluksena työn antamisesta?
"Sillä hinnalla, että annan hänelle työn"? "Käyttää häntä"?
Miten voit sanoa noin?
Haluat tehdä Hanbadasta ykkösen.
Ja sen eteen sinun on voitettava Taesan.
Mutta se olisi ongelma, jos Tae Su-mi pääsisi politiikkaan.
Koska et voi voittaa häntä enää, kun hänestä tulee ministeri.
Siksi annoit Young-woolle sen työn.
Eikö niin?
Väitätkö siis,
että palkkasin tyttäresi,
jotta voisin kertoa koko maailmalle, että Tae Su-min avioton lapsi on täällä?
Jos tyttäreni sai työn tuollaisella juonella,
olkoon niin.
Mutta vain kerran.
Vain kerran ratkaisevimmalla hetkellä.
Älä heitä heitä kaikkia -
samaan oikeussaliin näin.
Mitä tarkoitat?
Gwang-ho.
Millainen isä sinä oikein olet?
Jos todella luulet, että käytän tytärtäsi hyväkseni,
sinun pitäisi estää minua. Eikö vanhempien kuulu tehdä niin?
Jos estän sinua,
heität tyttäreni ulos.
Teet mitä tahansa saadaksesi hänet lopettamaan työt Hanbadassa.
Mitä?
Seon-young.
Maailma ei tarjoa Young-woolle mahdollisuuksia.
Vaikka hän valmistui korkein arvosanoin SNU:n -
oikeustieteellisestä ja sai lähes täydet pisteet,
autistisia ihmisiä ei oteta vastaan.
Hän haki kaikkialle lakifirmoista yksityisyrityksiin,
muttei päässyt haastatteluun.
Kun näin tyttäreni siinä tilassa,
enkä voinut tehdä mitään hänen hyväkseen, se oli…
Aion vain -
olla huono isä.
Vaikka Young-woo inhoaisikin minua, syy on minun.
Vaikka pitäisi juonia huonon ystävän kanssa, joka käyttää häntä hyväkseen.
Haluan, että hän saa mahdollisuuden.
Odota.
Young-woo.
Mitä teet täällä, isä?
Asia on niin…
Onko tämä isäsi? -Kyllä.
Hei.
Tulin vain tapaamaan erästä tuttuani.
Minä lähden.
Heippa. -Heippa.
Nähdään kotona myöhemmin.
Selvä.
Mistä isäsi tuntee toimitusjohtajan?
Anteeksi?
Hän tuli juuri toimitusjohtajan toimistosta -
ja sanoi tapaavansa jonkun tuttunsa. Hän siis tuntee toimitusjohtajan.
Mitä?
Tiedätkö siitä mitään?
No…
Etkö sanonut aiemmin, että isäsi valmistui SNU:n oikeustieteellisestä?
Aivan. Kyllä.
Sitten toimitusjohtaja kävi koulua hänen kanssaan.
Hetkinen.
Sait tämän työn siis suhteilla.
Mitä?
Suhteilla?
En voi uskoa tätä.
Tiesin, että jokin oli pielessä.
Sinulla oli suhteita.
Hei.
Voit ottaa tämän.
Ei tarvitse. Teen sellaisen myös Young-woolle.
Oletko asianajaja Woon kanssa?
Jun-ho.
Lounastathan yhä Young-woon kanssa?
Kyllä, juuri niin.
Onko hauskaa kuunnella hänen puhuvan valaista?
No…
Se ei haitannut minuakaan ensin.
Minusta oli hienoa, että hän kertoo minulle sellaisia,
kun muiden on järjestettävä aikaa dokumenttien katsomiseen.
Sinivalaat, ryhävalaat ja delfiinit.
Oli oikeasti hauska kuulla niistä.
Mutta kun päästään sarvivalaisiin ja Jangtse-joen delfiineihin,
se alkaa uuvuttaa.
Itkin kerran, koska reputin kokeen.
Hän tuli luokkaan saatuaan parhaan arvosanan ja sanoi,
että valaiden esi-isä on Pakicetus.
Halusin läimäyttää häntä!
En ole edes unohtanut sitä kirottua Pakicetusta!
Asianajaja Choi, en taida pysyä kärryillä.
Älä esitä kuuntelevasi hänen valasjuttujaan ikuisesti -
ja käske sitten lopettaa. Älä edes vuoden jälkeen.
Jos aiot satuttaa häntä niin, sinun ei pitäisi aloittaa mitään.
Sanon tämän nyt.
Jos luulet tunteidesi olevan väliaikaisia, älä ole hänelle mukava.
Tunteeni eivät ole väliaikaisia!
Kerro sitten Young-woolle,
etteivät tunteesi ole väliaikaisia!
Miksi hämmennät kaikkia?
Mitä ihmettä minä…
Young-woo.
Min-woo.
Minä.
Olimme kaikki hämmentyneitä sinun takiasi.
Arvoisa tuomari.
Vastaaja rikkoi ympäristövaikutusten arviointiprosessia.
Ympäristövaikutuslain mukaan arviointi -
pitäisi tehdä,
kun ollaan laatimassa ympäristöön vaikuttavaa suunnitelmaa.
Mutta Haengbok-ron tapauksessa -
huolimatta, miten tien peruskaava ja toteutussuunnitelma tehtiin vuonna 2017,
arviointi tehtiin vuonna 2019.
Sen vuoksi ajoituksessa on ongelma.
Vastaajan asianajaja, vastauksenne.
On totta, että arvio pitäisi tehdä,
kun ollaan laatimassa ympäristöön vaikuttavaa suunnitelmaa.
Kyse on siitä, milloin se tarkalleen ottaen tapahtuu.
Tämä on kaupunkisuunnittelun perustoimenpide.
Unohdamme monimutkaiset sanat toistaiseksi.
Tässä. Katsokaa tätä kohtaa.
Parhaan reitin valinta -
tehdään tiesuunnittelun myöhemmissä vaiheissa.
Haengbok-ron päätös parhaasta reitistä -
tehtiin lokakuussa 2019.
Kantajan asianajajan mainitsema arvio -
tehtiin kesäkuussa 2019.
On totta, että Haengbok-ron arvio tehtiin -
hieman myöhään muihin tiesuunnitelmiin verrattuna.
Mutta se tehtiin selvästi -
ennen ympäristöön vaikuttavan suunnitelman laatimista.
Tämä ei ole laitonta.
Se ei ole totta.
Jos puolustusasianajaja on oikeassa,
kantajan olisi pitänyt pystyä muuttamaan -
tietyösuunnitelmaa ennen vuoden 2019 lokakuuta.
Mutta jos katsoo Gyeonghae-don vastausta siltä ajalta,
siinä lukee: "Kaava on jo valmis. Muutokset ovat mahdottomia."
Niinkö? Missä se lause on kirjoitettu?
Esitettyjä todisteita on paljon.
Olen pahoillani. Ne ovat lisämateriaalia.
Nämä ovat Gyeonghae-dolle -
asukkaiden lähettämät valitukset.
Ja nämä ovat Gyeonghae-don vastaukset.
3. huhtikuuta 2019.
Kolmannen kappaleen toinen rivi vastauksessa,
jonka Gyeonghae-do vei Sodeok-dongin asukkaiden vastatoimikunnalle.
"Peruskaava ja toteutussuunnitelma on jo valmis,
joten päätöstä tien reitistä ei voi muuttaa",
oli se lause.
Kantajan todistuskappale neljä,
vastaus, joka lähetettiin Gyeonghae-don maaherran nimissä.
Kyllä, se on oikein.
Vastauksen mukaan Gyeonghae-do oli jo myöntänyt,
että tiestä päätettiin huhtikuussa 2019.
Se tarkoittaa,
että kantajan asianajajan kannanotto siitä, että ympäristövaikutusarvio -
tehtiin jälkeenpäin,
vaikuttaa järkevältä.
Hyvää työtä.
Herra tuomari.
Pyydämme varmistusta Sodeok-dongista paikan päällä.
Jos näette itse, kuinka paljon vahinkoa -
Haengbok-ro aiheuttaa asukkaille,
meistä se auttaisi päätöksen teossa suuresti.
Jo annetuissa todisteissa on paljon katsottavaa.
Lähetä vain kuva.
Se on liian kaukana minulle henkilökohtaisesti.
Eikä ole!
Sodeok-dong on hyvin lähellä.
Sinne on tunnin ajomatka.
On asioita, jotka voi tietää vain käymällä kaupungissa henkilökohtaisesti.
Herra tuomari. Tulkaa Sodeok-dongiin edes kerran.
Etkö olekin asianajaja Hanbadassa?
Tutkimme samaa tapausta, enkä edes tiedä nimeäsi.
Olen Tae Su-mi.
Aivan.
Minun nimeni -
on Woo Young-woo.
Vaikka se luettaisiin suoraan tai käänteisesti, se on Woo Young-woo.
Kajakki, kauppakirja, pyöritin, keskipäivä, kilpa-auto, Woo Young-woo.
Woo Young-woo?
Miksi se nimi kuulostaa tutulta?
Oli miten oli, hauska tavata.
Se aiempi oli vaikuttavaa. Sinulla on melkoinen muisti.
Aivan.
Kyllä.
Kiitos.
Asianajaja Woo, anna se minulle.
Kiitos.
Ovatko kaikki menossa toimistolle? Minulla on yksi vapaa istuin.
Onko? Sitten…
Young-woon pitäisi tulla.
Mene sinä.
Halusin päästä toimistolle mukavasti. Mikä sinua vaivaa?
Olisit luopunut omasta paikastasi.
Ne joilla on mädät vaistot eivät ansaitse lähteä mukavasti.
"Mädät"? Puhutko minulle?
Etkö menekin taksilla? Minä soitan.
Muuten, tiesitkö,
että asianajaja Woon isä valmistui SNU:n oikeustieteellisestä?
Hän vaikutti olevan toimitusjohtajan ystävä.
Miten keksit sen noilla mädillä vaistoillasi?
Onko tämä sinusta hauskaa?
Että asianajaja Woo sai täältä töitä suhteillaan toimitusjohtajaan?
Eikö kaikkien pitäisi olla raivoissaan ja hermostuneita?
Miksi me kaikki olisimme?
Se on työsuhdepetos.
Mitä tarkoitat?
Onko sinulla todisteita?
Näin hänen isänsä tulevan toimitusjohtajan toimistosta.
Mieti asiaa.
Hanbada, Taesan ja kaikki muut isot lakitoimistot -
vahvistavat työpaikat ennen lakikoulusta valmistumista.
Mutta hän tuli lakifirmaan puoli vuotta valmistumisestaan -
perehdytyksen ja työpajan jälkeen.
Eikö tämä ole sinusta outoa?
Koska hänellä on suhteita.
Entä sitten?
Aiotko ilmoittaa poliisille tai tilintarkastajille?
Jos muotoilet sen noin,
tuliko toimitusjohtajasta toimitusjohtaja vain kykyjensä takia?
Eikö hän perinyt aseman isältään, Hanbadan perustajalta?
Entä sitten?
Eli jos teemme töitä yrityksessä, jossa toimitusjohtajallakin on ongelmia,
tällaista epärehellisyyttä ei pitäisi huomioida?
Sitäkö tarkoitat?
Tunnetko syyllisyyttä, koska olisit voinut myös -
hyötyä korkeassa asemassa olevasta isästäsi?
Vai tunnetko myötätuntoa asianajaja Woota kohtaan?
Tarkoitan vain,
että älä esitä omahyväistä, kun haluat vain kiusata Young-woota.
Jos haluat tehdä tästä ongelman, tee se ensin toimitusjohtajan kanssa.
Miksi teet näin Young-woolle, kun et pärjää edes vahvemmillesi?
Woo Young-woo tässä on vahva!
Etkö ymmärrä?
Sanoit hänen lempinimensä koulussa olleen "Ykkössija-Woo Young-woo."
Tämä on epäreilua peliä.
Woo Young-woo voittaa meidät aina, eikä häntä silti pitäisi kovistella. Miksi?
Koska hänellä on autismi.
Meidän pitää aina olla huomaavaisia ja auttaa häntä.
Meidän pitää jopa luopua tuosta yhdestä tyhjästä paikasta autossa!
En usko että -
Woo Young-woo on heikko.
Hei…
Onko jokin vialla?
Aivan.
Ei.
Pärjäsit hyvin tänään, asianajaja Woo.
Sinäkin pärjäsit hyvin tänään.
Lähdetäänkö ulos?
Jun-ho.
Niin?
Voinko -
koskettaa sinua -
vain kerran?
Mitä?
Haluan tarkistaa, pidänkö sinusta vai en.
Aivan.
Vai niin.
Voitko tarkistaa sen vain -
koskettamalla minua?
No…
Yritän tarkistaa sykkeeni nähdäkseni,
miten nopeasti se lyö,
kun kosketan sinua.
No sitten,
jos et koske minuun,
eikö sydämesi lyö nopeasti?
Vaikka olisit kanssani?
Mikä pettymys.
Oletko kotona?
Olen kotona. Menen edeltä.
Hei, Young-woo.
Minulla on asiaa.
Kerro huomenna.
Olen väsynyt tänään.
Toimitusjohtaja Han Seon-young on ystäväni yliopistolta.
Olimme läheisiä koulussa.
Mutta kun valmistuimme, menetimme yhteyden, koska olimme kiireisiä.
Hän tuli kuitenkin tapaamaan minua.
Hän tarjosi sinulle töitä Hanbadasta.
Mitä?
Ajattelin, että sinunkin olisi aika tietää.
Sainko siis -
työni yhteyksieni kautta toimitusjohtajaan?
Olenko sitten hyötynyt -
nepotismista?
Olitpa tai et, olen kiitollinen Seon-yeongille.
Meillä molemmilla oli vaikeaa, koska et saanut töitä.
Ymmärrät, kun sinusta tulee vanhempi,
miten tuskallista on nähdä lapsesi lannistuvan.
Hei.
Oikeastaan Seon-young -
antoi sinulle työn toisestakin syystä.
Se on…
Haluan olla täysin lannistunut.
Mitä?
Jos minun on lannistuttava, haluaisin kohdata sen -
ja selvitä sen kanssa omin avuin.
Koska olen aikuinen.
Young-woo.
En pidä siitä, kun sekaannut elämääni -
ja yrität estää minua lannistumasta -
koko ajan.
Älä tee sitä.
Young-woo.
Young-woo!
LAKITOIMISTO HANBADA
ANONYYMI ILMOITUSTAULU
KIRJOITA
OTSIKKO: HANBADAN REKRYTOINTITAVAT
HANBADAN TURMELTUNEIDEN REKRYTOINTIKÄYTÄNTÖJEN PALJASTUS
Jos hänen isänsä ei olisi pyytänyt,
olisiko se aloitteleva asianajaja voinut työskennellä Hanbadassa?
Se, ettet ole töissä missään arvosanoinesi,
on syrjintää, epärehellisyyttä ja korruptiota.
On vain reilua, että liityit firmaan, vaikkakin myöhään!
Heijastavatko ne Sodeok-dongin asukkaiden toiveita?
Hanki asukkailta kirjallinen suostumus ensi kuulemiseen mennessä.
Taidan pitää sinusta.
Minä… -Pakeneeko hän?
Haluaisitko sanoa jotain? -Etkö tunnista minua?
Tekstitys: Julia Rautio